Finshi Mufwile Ukucita pa Kuti Mwishibe Baibolo?
Icasuko ca mu Baibolo
Baibolo ilalondolola ifyo mufwile ukucita pa kuti mwishibe amashiwi yabamo. Te mulandu ne nkulilo yenu, amashiwi ya kwa Lesa ayaba mu Baibolo ‘
tayakosa sana kuli imwe ukuyakonka, kabili tayaba ukutali.’
Ifyo mufwile ukucita pa kuti mwishibe Baibolo
Beni no mutima uusuma. Mulingile ukulamona Baibolo ukuti Cebo ca kwa Lesa. Muleicefya pantu Lesa acincintila aba matutumuko. (1 Tesalonika 2:13; Yakobo 4:6) Lelo tamulingile ukusumina fye ukwabula ukwishiba icishinka, Lesa afwaya mulebomfya “
amaka yenu aya kupelulula.”
—Abena Roma 12: 1, 2.
Mulelomba amano. Baibolo pa Amapinda 3:5 itila, “
Wishintilila pa mano yobe we mwine.” Lelo, ‘
mwikaleka ukulomba’ amano kuli Lesa pa kuti mukeshibe Baibolo.
—Yakobo 1:5.
Mulesambilila lyonse. Mukalanonkelamo sana nga mulesambilila Baibolo lyonse ukucila ukulashintaukila.
—Yoshua 1:8.
Mulesambilila pa lyashi limo na limo. Inshila iisuma iya kusambililamo Baibolo, kulasambilila pa lyashi limo na limo pa kuti mwishibe ifyo Baibolo yalandapo. Kuti mwabalilapo na “
masambililo ya kutendekelako” e lyo mwakonkeshapo amasambililo ‘
aya bakalamba.’ (AbaHebere 6:
1, 2.) Mukalalinganya amalembo kabili mukamona ukuti amalembo ayaba mu Baibolo yalalondolola amalembo yambi, ukubikako fye na yalya amalembo ‘
aya-afya ukwiluka.’
—2 Petro 3:16.
Ebeni bambi ukumwafwako. Baibolo ilatukoselesha ukwipusha bambi abaishiba Baibolo ukutwafwako ukwishiba Baibolo. (Imilimo 8:
30, 31) Inte sha kwa Yehova balasambilisha abantu Baibolo apa fye. Pa kusambilisha, bakonka ifyo Abena Kristu ba kubalilapo balecita, babomfya Amalembo pa kwafwa abantu ukwishiba ifyo Baibolo isambilisha. —Imilimo 17: 2, 3.
Ifyo tamulingile ukukwata
Ukusambilila sana. Abatumwa ba kwa Yesu 12 balishibe Amalembo kabili balesambilishako bambi, nangu ca kuti balebamona ukuti bantu “
abashasambilile kabili abantu yaweyawe.”
—Imilimo 4:13.
Indalama. Kuti mwasambilila Baibolo apa fye. Yesu aebele abasambi bakwe ati: “
Mwapeelwe fye ubupe, na imwe mulepeela fye.”
—Mateo 10:8.
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn lug_Latn bem_Latn cjk_Latn bem_Latn bem_Latn bem_Latn bem_Latn bem_Latn sna_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn ayr_Latn